নবীগঞ্জ সংবাদদাতা ॥ বাহুবল ও নবীগঞ্জ উপজেলার সীমান্তবর্তী খাগাউড়া গ্রামের আলোচিত জুনায়েদ হত্যা মামলার অন্যতম আসামী জানু মিয়া ওরফে কেছলি মিয়া (৫৮) কে গ্রেফতার করেছে পুলিশ। গতকাল বুধবার দিবাগত রাত ১টার দিকে বানিয়াচং উপজেলার বড়উরি গ্রাম থেকে তাকে আটক করা হয়। জানু মিয়া বাহুবল উপজেলার খাগাউড়া গ্রামের মৃত নাদু মিয়ার পুত্র ও জুনায়েদ হত্যা মামলার ৭ নাম্বার আসামী। পুলিশ সূত্রে জানা যায়, গোপন সংবাদের ভিত্তিতে জুনায়েদ হত্যা মামলার তদন্তকারী কর্মকর্তা গোপলার বাজার তদন্ত কেন্দ্রের ইনচার্জ কাওছার আলমের নেতৃত্বে একদল পুলিশ বানিয়াচং উপজেলা বড়উরি গ্রামে অভিযান চালিয়ে জানু মিয়াকে আটক করতে সক্ষম হয়। গোপলার বাজার তদন্ত কেন্দ্রের ইনচার্জ ও মামলার তদন্তকারী কর্মকর্তা কাওছার আলম এঘটনার সত্যতা নিশ্চিত করেছেন।